Vlag van Kasakstan - Wikipedia
4 Junie 1992
’n Goue son-en-arend-motief in die middel van ’n eenvoudige blou baan met ’n vertikale ornamentele patroon op die vlagpaalkant.
Die vlootvaandel in die skildhoek op ’n vlootblou vlag.
Die nasionale vlag van Kasakstan is op 4 Junie 1992 amptelik in gebruik geneem. Die vlag vertoon ’n goue son-en-arend-motief in die middel van ’n eenvoudige blou baan met ’n vertikale ornamentele patroon op die vlagpaalkant.
Die ornamentele patroon stel die kuns en kulturele tradisies van die ou kanaat en die Kasakke voor. Die ligblou agtergrond stel die verskeie Turkse volkere voor wat deel uitmaak van die hedendaagse bevolking van die land, insluitend die Kasakke, Tartare, Oeigoere, Oesbeke en andere. Die ligblou stel ook vrede, vryheid, kulturele en etniese eenheid van die Kasakse nasie. Die son stel die bron van lewe en energie voor. Dit is ook ’n simbool van rykdom en oorvloedigheid; die son se 32 strale is soos graan wat die basis van oorvloedigheid en welvaart is.
Mense van verskillende Kasakse stamme het vir eeue reeds ’n goue arend op hul vlae gehad. Die steppe-arend stel die mag van die staat voor. Vir die moderne nasie van Kasakstan is die arend ’n simbool van onafhanklikheid, vryheid en die toekoms.
Die vlag van Kasakstan het ’n goue son met 32 strale oor ’n swewende goue steppe-arend, albei gesentreer op ’n eenvoudige hemelsblou baan; op die wapperkant is ’n nasionale ornamentele patroon “kosjkar-muïz” (die ramshoring) in goud. Die dimensies van die vlag is in ’n verhouding van 1:2.
Vlag van die Kasak Kanaat, 1456 tot 1847
Vlag van die Alasj Outonomie, 1917 tot 1920
Vlag van Kasak SSR, 1937 tot 1940
Vlag van Kasak SSR, 1940 tot 1953
Vlag van Kasak SSR, 1953 tot 1991
Vlootvaandel van Kasakstan
Vlootgeus van Kasakstan
Presidensiële Standaard van Kasakstan, 1991 tot 2013
Presidensiële Standaard van Kasakstan
Variant van die vlag van Kasakstan
↑ "Kasakstan" (in Engels). Flags of the World. Geargiveer vanaf die oorspronklike op 29 Januarie 2020. Besoek op 27 Mei 2019.
↑ (en) Kazakhstan national flag
↑ (en) CIA – Die Wêreldfeiteboek
Wikimedia Commons bevat media in verband met Vlae van Kasakstan.
(en) Kasakstan by Flags of the World.
(en) "Flag of Kazakhstan". Encyclopædia Britannica. Besoek op 27 Mei 2019.
Ontsluit van "https://af.wikipedia.org/w/index.php?title=Vlag_van_Kasakstan&oldid=2217336"
Die bladsy is laas op 25 Junie 2020 om 12:01 bygewerk.